Negentien spelers gaan soek hul heil oorseeJesse Kriel. (Foto GB Jordaan) Wanneer die laaste eindfluitjie van die huidige seisoen geblaas het, sal daar ’n rits Suid-Afrikaners wees wat hul tasse vir oorsese klubs gaan pak. Buiten die enorme finansiële inspuitings wat hul bankrekenings sal kry – Handré Pollard kan byvoorbeeld tot R20 miljoen per seisoen by Montpellier verdien – is beter lewensomstandighede en meer speelkans van die groot redes vir die massa-eksodus. Sale Sharks het die meeste SA spelers gelok. Die Bulls se Lood de Jager sal voortaan ’n Britse haai wees, maar dit is die plaaslike Sharks wat die meeste spelers aan dié Engelse klub sal afstaan. Eben Etzebeth. Foto: Facebook. Akker van der Merwe, Coenie Oosthuizen en die Du Preez‑tweeling (Jean-Luc en Dan) gaan almal in Manchester diens doen. Die Bulls is egter die unie wat die meeste spelers gaan verloor, met agt spelers wat eersdaags vertrek. Altesaam nege spelers sal vir Engelse klubs speel, drie vir Franse klubs en die res vir Japannese en Italiaanse spanne. Die Cheetahs-breier, Franco Smith, sal in 2020 die hoofafrigter van Italië se nasionale span word. Vodacom Bulls: Handré Pollard (Montpellier, Frankryk) Jesse Kriel (Canon Eagles, Japan) Lood de Jager (Sale Sharks, Engeland) RG Snyman (Honda Heat, Japan) Jason Jenkins (Canon Eagles, Japan) Hanro Liebenberg (Leicester Tigers, Engeland) Eli Snyman (Treviso, Italië) Hendré Stassen (Stade Français, Frankryk) Cheetahs: Franco Smith (afrigter, Italië) Kings: Michael Willemse (Edinburgh, Skotland) Lions: Stephan Lewies (Harlequins, Engeland) Sharks: Rob du Preez (Sale Sharks, Engeland) Jean‑Luc du Preez (Sale Sharks, Engeland) Dan du Preez (Sale Sharks, Engeland) Akker van der Merwe (Sale Sharks, Engeland) Coenie Oosthuizen (Sale Sharks, Engeland) Ruan Botha (London Irish, Engeland) Stormers: Eben Etzebeth (Toulon, Frankryk) SP Marais (Canon Eagles, Japan)